（音樂）
每日喺學校
我哋用無數粒鐘
學習問題嘅答案
但宜家，我哋要做相反嘅嘢
我哋來睇下啲冇答案嘅問題
因為佢哋係未知嘅
我細個會諗好多嘢
譬如，做一隻狗嘅感覺會係點呢？
魚會唔會覺得痛？咁昆蟲呢？
宇宙大爆炸係咪只係場意外？
真係有上帝？
如果有，我點知道佢係男定女？
點解無辜嘅人同動物要受苦？
我係唔係命中注定有個計劃？
未來係等人嚟寫，
定係已經寫好 只不過我哋睇唔到？
咁即係，我有冇自由意志？
我係邊個？係咪只係一個生物機器？
但係，點解我會有意識？
咩係意識？
機械人會唔會有日都有意識？
我意思係，我假設咗
自己有日會知道呢啲問題嘅答案
無論點，實有人知，係咪？
嗯，但你估吓點？ 冇人知呀
宜家，好多呢哋問題比以前更令我困惑
但深入探究佢哋真係好刺激
因為佢會帶你到知識嘅邊緣
而你永遠唔知會喺嗰度搵到咩
好啦，就用兩個問題嚟開始呢個
地球上冇人知道答案嘅問題嘅系列喇
文字：有幾多個宇宙？
點解我哋見唔到外星生命嘅證據？